***REFERAT BESTYRELSESMØDE KÅR den 18.maj 2021***

**Fremmødte, mødet holdes virtuelt:**

Gitte Petersen, Birthe Carstensen, Trine Lynddahl, Rikke Galler, Karina Josefsen, Bodil Roskjær

Afbud: Maiken Skalborg, Hanne Josefsen, Annemette Pirchert

**Dagsorden med referat:**

1. Valg af ordstyrer: Rikke

Referent: Trine

*Referat fra sidste bestyrelsesmøde godkendes uden anmærkninger*

1. **Kort orientering om mødet med Fam. Andersen den 11.5.2021** .

*Trine orienterer om mødet.*

*Der skal meldes ud til klubbens medlemmer, at der ikke må rides i hallerne, når der harves. Ønske fra Frank. Af sikkerhedsmæssigt hensyn.* ***Karina*** *laver opslag på FB omkring dette.*

1. **Køb af traktor.** Jannik har godkendt traktor hos ”Onkel Erik”. Kr 15.500,- .

*Trine orienterer om modellen. Der træffes beslutning om køb. Jannik og Trine afhenter den på lørdag.*

1. **Status på vandingsanlæg inde:** *bestyrelsen har godkendt køb af materialer til pop up anlæg i den store hal. Tilbud indhentet af Anders Bjerrum. Anders har tilbudt at installere anlægget gratis. Bestyrelsen har sagt ja tak. Timer ønsket. Tilkobles pumpen udenfor.*

**Udendørsbanen:** *Anders arbejder ligeledes her på nye spinklere i siderne, hvor behov samt rør, der kan lægges i midten af banen. Med timer hvis muligt. Dette er en meget billigere løsning end et fuldautomatisk anlæg, som Trine tidligere har indhentet tilbud på, og bestyrelsen beslutter at installere dette ud fra et økonomisk synspunkt for nuværende. Trine og Karina er løbende i kontakt med Anders.*

1. **Regler for longering og træning af løse heste i den store hal og på udebanen.**

Punktet udspringer af mødet med Fam. Andersen, der oplever, at der bliver longeret i den store hal og på udebanen. De efterspørger ens regler for alle.

Dilemma: Longering og løse vilde heste kontra Lisas træning med Tulle i ”fri dressur” under kontrol.

Vi skal tage stilling til, hvilket regelsæt vi vil melde ud til vores medlemmer.

*Punktet drøftes og det besluttes at formidle videre til alle medlemmer, at longetræning kun er tilladt i den lille hal og på græsset foran rytterstuen. Ingen ny regel, sådan har det altid været.*

*Stadig ikke tilladt at lufte løse, vilde heste i den store hal.*

1. **Behov for ny underviser til onsdagsholdene**.

*Birthe foreslår Ditte Hansen,* ***Trine*** *spørger Ditte og vender tilbage*

1. Kort orientering fra udvalgene:

**Materialeudvalg** (Gitte, Maiken): *Behov for arbejdsdag, men ingen konkret dato endnu*

**Sportsudvalg** (Birthe, Rikke G): *intet nyt*

**Juniorudvalg** (Rikke): *succesfuld burgeraften, ingen nye arrangementer planlagt endnu*

**Støtteklubben** (Trine): *Succes med cafeteria i telt til træningsdagen, samme plan til C.stævne næste uge. Ridelejren er planlagt. Trine efterlyser udstyr til ringridning.* ***Rikke*** *vil søge i sit netværk.*

**Stævneudvalg** (Rikke G, Bodil): Info om C-stævne i næste uge. Stor tilslutning til vores stævner.

**Sponsorudvalg** (Maiken, Karina): *Intet nyt. Bodil fortæller at, Factum 2 vil gerne sponsere et beløb til indkøb af vandingsanlæg.* ***Bodil*** *tager den videre herfra med sponsorudvalget.*

**Elevheste/halvparter** (Gitte, Karina): *Ny part til Diesel er fundet. Sofie har opsagt sin part på Diesel.*

*Vi har fået tilbud om at låne en privat pony til fuldtid i elevskolen.* ***Gitte*** *undersøger med Randi behov for yderligere en pony. Randi skriver, at der pt er venteliste på 9 til hverdagshold og 6 til lørdagsridning, men uklart om det skyldes mangel på ponyer eller at holdene er fyldt op.*

*Vi efterlever fortsat vores egen regel om, at hver elevhest max må gå to timer dagligt.*

***Gitte*** *undersøger om Dina går elevskole på halvtid nu efter genoptræning, som aftalt i kontrakten?*

*Derefter tages beslutning om, vi vil sige ja tak til lån af ponyen. Vi har lovet ejeren en hurtig tilbagemelding.*

*Karina foreslår, at vi laver en pjece til elever, der starter i rideskolen ”Når du går til ridning i KÅR” (påklædning, regler, sikkerhed, forsikring, gode råd etc.)* ***Trine*** *udarbejder et udkast.*

*Alle elevheste har fået lavet gødningsprøve og de, der havde behov fået ormekur.*

1. Evt., herunder nyt i forslagskassen?

*Tom forslagskasse*

1. **Næste møde:**

***Dato:*** ***mandag den 28.6. kl 18.30 (Karina J. melder afbud på forhånd pga ferie)***

***Ansvarlig for dagsorden og referent: Trine***

Ordstyrer:

Kageansvarlig ☺